ពុង ឈីវកេក

​អ្នកស្រី ពុង ឈីវកេក កើត​នៅ​ឆ្នាំ​១៩៤២ ជា​កូន​ស្រី​ច្បង​ក្នុង​គ្រួសារ​អភិជន​មួយ​ដែល​មាន​កូនស្រី ២​នាក់។ ឪពុក​ឈ្មោះ ពុង ប៉េងចេង ធ្លាប់​ជា​គ្រូបង្រៀន ដែល​ក្រោយ​មក​បាន​ធ្វើ​ជា​រដ្ឋលេខាធិការ​ក្រសួង​អប់រំ និង​ជា​រដ្ឋមន្ត្រី​ក្រសួង​ព័ត៌មាន។ ម្ដាយ​ឈ្មោះ ស៊ីវ អេងតុង ជា​គ្រូបង្រៀន​ដែរ ក្រោយ​មក​ជា​តំណាងរាស្ត្រ​ស្ត្រី​ទី១ ជា​រដ្ឋមន្ត្រី​ក្រសួង​សង្គមកិច្ច និង​ជា​រដ្ឋ​មន្ត្រី​​ក្រសួង​សុខាភិបាល។

អ្នកស្រី ពុង ឈីវកេក បាន​រៀន​ចប់​វិជ្ជា​ពេទ្យ​ពី​ប្រទេស​បារាំង និង​បាន​រៀបការ​លើក​ទី​១ នៅ​ទី​នោះ មុន​ពេល​វិល​មក​បំពេញ​ការងារ​នៅ​មន្ទីរពេទ្យ​រុស្ស៊ី។ អ្នកស្រី​មាន​កូន​ស្រី ៣​នាក់​ មាន​ឈ្មោះ ណាលី ពូឡូក (Naly Pilorge) បច្ចុប្បន្ន​ជា​នាយិកា​អង្គការ​លីកាដូ កូនទី២ រ៉ូជិន ពីឡូក (Rozenn Pilorge) ​កូន​ស្រី​ម្នាក់​ទៀត ឈ្មោះ អីវ៉ា ហ្គាឡាប្រ៊ូ (Eva Galabru)។